תקנות לביצוע אמנת האג 1970 (גביית ראיות)

{{ח:התחלה}}
{{ח:כותרת|תקנות לביצוע אמנת האג 1970 (גביית ראיות), תשל״ז–1977}}
{{ח:קטע3||תקנות לביצוע אמנת האג משנת 1970 בדבר גביית ראיות בחוץ לארץ בענינים אזרחיים או מסחריים}}

{{ח:פתיח-התחלה}}
{{ח:תיבה|ק״ת תשל״ז, 1516|תקנות לביצוע אמנת האג 1970 (גביית ראיות)|https://olaw.org.il/takanot/takanot-3703.pdf}}; {{ח:תיבה|תש״ם, 1140|תיקון|https://olaw.org.il/takanot/takanot-4099.pdf}}; {{ח:תיבה|תשמ״ב, 190|תיקון|https://olaw.org.il/takanot/takanot-4279.pdf}}; {{ח:תיבה|תשמ״ג, 26|תיקון|https://olaw.org.il/takanot/takanot-4411.pdf}}; {{ח:תיבה|תשמ״ד, 525|תיקון|https://olaw.org.il/takanot/takanot-4499.pdf}}, {{ח:תיבה|538|ת״ט|https://olaw.org.il/takanot/takanot-4559.pdf}}; {{ח:תיבה|תשמ״ח, 750|תיקון|https://olaw.org.il/takanot/takanot-5103.pdf}}; {{ח:תיבה|תשנ״ג, 694|תיקון|https://olaw.org.il/takanot/takanot-5511.pdf}}; {{ח:תיבה|תשנ״ה, 1563|תיקון|https://olaw.org.il/takanot/takanot-5687.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק עזרה משפטית בין מדינות#סעיף 59|סעיף 14}} {{ח:חיצוני|חוק עזרה משפטית בין מדינות|לחוק עזרה משפטית למדינות חוץ [נוסח משולב], תשל״ז–1977}}, {{ח:חיצוני|חוק בתי המשפט#סעיף 108|סעיף 46}} {{ח:חיצוני|חוק בתי המשפט|לחוק בתי המשפט, תשי״ז–1957}}, {{ח:חיצוני|פקודת הראיות#סעיף 59|סעיף 59}} {{ח:חיצוני|פקודת הראיות|לפקודת הראיות [נוסח חדש], תשל״א–1971}}, ושאר הסמכויות הנתונות לי לפי כל דין, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”האמנה“ – האמנה בדבר גביית ראיות בחוץ לארץ בענינים אזרחיים או מסחריים שנחתמה בהאג ביום 18 במרס 1970;
{{ח:ת|סוג=הגדרה}} ”מדינת האמנה“ – אחת המדינות המפורטות {{ח:פנימי|תוספת|בתוספת}};
{{ח:ת|סוג=הגדרה}} ”בקשה לגביית ראיות“ או ”בקשה“ – לרבות בקשה לפעולה שיפוטית אחרת בענין אזרחי או מסחרי אך למעט בקשה להמצאת מסמכים משפטיים, לאכיפת פסק דין או למתן צו זמני לעקול או לאמצעי מנע אחרים;
{{ח:ת|סוג=הגדרה}} ”רשות שיפוטית“ – כל בית משפט או בית דין בישראל, לרבות רשם של בית משפט;
{{ח:ת|סוג=הגדרה}} ”רשות מבקשת“ – בית משפט או גוף שיפוטי אחר של מדינת האמנה;
{{ח:ת|סוג=הגדרה}} ”מנהל בתי המשפט“ – השופט ששר המשפטים מינהו על ביצועם של סדרי המינהל של בתי המשפט על פי {{ח:חיצוני|חוק בתי המשפט#סעיף 82|סעיף 14 לחוק השופטים, תשי״ג–1953}}, וכל מי שמנהל בתי המשפט מינה לענין תקנות אלה.

{{ח:סעיף|2|מטרה ופירוש}}
{{ח:ת}} תקנות אלה באות לביצוע האמנה ויפורשו אתה כאחד.

{{ח:סעיף|3|העברת בקשה לרשות שיפוטית}}
{{ח:תת|(א)}} בקשה לגביית ראיות בישראל תכיל את הפרטים האמורים {{ח:פנימי|סעיף 13|בתקנה 13}} בשינויים המחוייבים לפי הענין ותוגש על ידי הרשות המבקשת למנהל בתי המשפט, שישמש הרשות המרכזית על פי האמנה לקבלת בקשות.
{{ח:תת|(ב)}} צויינה בבקשה רשות שיפוטית שאליה מופנית הבקשה, יעבירה מנהל בתי המשפט לאותה רשות.
{{ח:תת|(ג)}} לא היתה הרשות השיפוטית שאליה הופנתה הבקשה מוסמכת לבצעה, ויש רשות שיפוטית אחרת שמוסמכת לכך, או לא פורשה בבקשה אף רשות שיפוטית, יעביר מנהל בתי המשפט את הבקשה לרשות השיפוטית המוסמכת.
{{ח:תת|(ד)}} קיבלה רשות שיפוטית בקשה כאמור והחליטה שביצועה הוא בסמכותה של רשות שיפוטית אחרת, תעביר את הבקשה לאותה רשות שיפוטית ותודיע על כך למנהל בתי המשפט.

{{ח:סעיף|4|תרגום הבקשה}}
{{ח:תת|(א)}} בקשה שלא נערכה בעברית, בערבית, באנגלית או בצרפתית, יצורף אליה תרגום לאחת השפות האלה.
{{ח:תת|(ב)}} התרגום יאומת על ידי נציג דיפלומטי או קונסולרי של ישראל או של מדינת הרשות המבקשת או על ידי מי שרשאי לאמת תרגומים בישראל או באותה מדינה.

{{ח:סעיף|5|אימתי מסרבים לבצע בקשה}}
{{ח:תת|(א)}} מנהל בתי המשפט רשאי לסרב להעביר בקשה לרשות שיפוטית רק מאחד הטעמים האלה:
{{ח:תתת|(1)}} הבקשה אינה תואמת לדעתו את הוראות האמנה;
{{ח:תתת|(2)}} ביצוע הבקשה אינו בסמכותה של שום רשות שיפוטית בישראל;
{{ח:תתת|(3)}} הוא סבור שביצוע הבקשה עלול לפגוע בריבונותה של ישראל או בבטחונה.
{{ח:תת|(ב)}} החליט מנהל בתי המשפט שאין להעביר את הבקשה לרשות שיפוטית מאחד הטעמים המפורטים בתקנת משנה (א), יחזירה לרשות המבקשת ויודיע לה את טעם הסירוב; החליט כן מהטעם האמור בתקנת משנה (א)(1), יפרש בהודעה את אי ההתאמה.

{{ח:סעיף|6|ביצוע הבקשה}}
{{ח:תת|(א)}} בביצוע הבקשה תנהג הרשות השיפוטית לפי סדרי הדין הנהוגים בבתי המשפט בישראל.
{{ח:תת|(ב)}} נתבקשה רשות שיפוטית לבצע בקשה בדרך מיוחדת, תבוצע הבקשה כמבוקש, זולת אם הביצוע בדרך המיוחדת נוגד את דיני ישראל או אינו אפשרי נוכח סדרי הדין הנהוגים בישראל או מטעמים אחרים.

{{ח:סעיף|7|הודעה על מקום ומועד ביצוע הבקשה}}
{{ח:ת}} ביקשה הרשות המבקשת שיודיעו לה על המקום והמועד לביצוע הבקשה למען אפשר לבעלי הדין או לבאי כחם להיות נוכחים, תשלח הרשות השיפוטית הודעה על כך לרשות המבקשת זמן סביר לפני הביצוע; הודעה זו תישלח ישירות לבעלי הדין הנוגעים לדבר או לבאי כחם, אם ביקשה זאת הרשות המבקשת.

{{ח:סעיף|8|אמצעי כפייה}}
{{ח:ת}} בביצוע בקשה תיזקק הרשות השיפוטית לאמצעי הכפייה העומדים לרשותה על פי דין לענין הליכים אזרחיים המתנהלים בפניה.

{{ח:סעיף|9|זכות שלא למסור ראיה}}
{{ח:ת}} על אף האמור {{ח:פנימי|סעיף 8|בתקנה 8}}, בביצוע הבקשה לא יהא אדם חייב למסור ראיה אם אין הוא חייב לעשות כן לפי דיני ישראל או, אם הרשות המבקשת אישרה זאת, גם לפי דיני מדינת הרשות המבקשת.

{{ח:סעיף|10|פטור מהוצאות}}
{{ח:ת}} ביצוע בקשה וכל פעולה הקשורה בכך לא יהיו טעונים מס, אגרה או תשלום הוצאות, פרט לתשלום שכרם של מומחים ומתורגמנים, ופרט להוצאות מיוחדות שנגרמו עקב ביצוע הבקשה בדרך מיוחדת לפי {{ח:פנימי|סעיף 6|תקנה 6(ב)}}.

{{ח:סעיף|11|אישור על ביצוע הבקשה}}
{{ח:תת|(א)}} בוצעה הבקשה, תעביר הרשות השיפוטית למנהל בתי המשפט תעודה הקובעת את דבר הביצוע.
{{ח:תת|(ב)}} לתעודה יצורף חשבון המפרט את התשלומים שיש להחזירם.
{{ח:תת|(ג)}} לא בוצעה הבקשה, תחזיר הרשות השיפוטית למנהל בתי המשפט את הבקשה בצירוף תעודה המפרטת את הסיבה שמנעה בעד הביצוע.
{{ח:תת|(ד)}} מנהל בתי המשפט יעביר את התעודות האמורות לרשות המבקשת.

{{ח:סעיף|12|העברת בקשה לרשות זרה}}
{{ח:תת|(א)}} החליטה רשות שיפוטית שיש לבצע בקשה במדינת האמנה, תעביר את הבקשה, שתהא ערוכה על פי הוראות {{ח:פנימי|סעיף 13|תקנה 13}}, למנהל בתי המשפט אשר יעבירה לרשות המרכזית באותה מדינה אשר נתמנתה על פי הוראת האמנה.
{{ח:תת|(ב)}} הבקשה תיערך באנגלית או בצרפתית או בשפת מדינת האמנה הנוגעת לענין.

{{ח:סעיף|13|תוכן הבקשה}}
{{ח:תת|(א)}} בבקשה לגביית ראיות יצויינו פרטים אלה ככל שהם נוגעים לענין:
{{ח:תתת|(1)}} הרשות השיפוטית המבקשת את ביצוע הבקשה, וכן הרשות המתבקשת לבצעה;
{{ח:תתת|(2)}} שמותיהם ומעניהם של בעלי הדין ובאי כוחם;
{{ח:תתת|(3)}} טיבם של ההליכים שבהם דרושה הראיה וסיכום העובדות;
{{ח:תתת|(4)}} הראיה שיש לגבותה או הפעולה האחרת שיש לבצעה;
{{ח:תתת|(5)}} שמותיהם ומעניהם של הנחקרים;
{{ח:תתת|(6)}} שאלות שיש להציגן לנחקרים או תיאור הנושא שאודותיו יש לחקרם;
{{ח:תתת|(7)}} מסמכים או נכסים אחרים שיש לבדקם;
{{ח:תתת|(8)}} דרישה לגבות עדות בשבועה או בהן צדק וצורתם;
{{ח:תתת|(9)}} דרך מיוחדת לביצוע הבקשה.
{{ח:תת|(ב)}} במקרים ראויים, יצורפו לבקשה:
{{ח:תתת|(1)}} ידיעה בדבר חסינותו של עד בפני כפייה להעיד;
{{ח:תתת|(2)}} בקשת הרשות השיפוטית שנציגיה יהיו נוכחים בעת ביצוע הבקשה.

{{ח:סעיף|14|ערבון והוצאות}}
{{ח:תת|(א)}} בעל דין שלפי בקשתו החליטה רשות שיפוטית שיש לבצע בקשה במדינת האמנה יפקיד בקופת הרשות ערבון כפי שיקבע הרשם לבטחון הוצאות אלה, זולת אם החליטה הרשות השיפוטית החלטה אחרת:
{{ח:תתת|(1)}} הוצאות תרגום הבקשה בחוץ לארץ ולאימות התרגום;
{{ח:תתת|(2)}} שכר מומחים ומתורגמנים;
{{ח:תתת|(3)}} ההוצאות המיוחדות העשויות להיגרם על ידי ביצוע הבקשה בדרך מיוחדת, אם נתבקש הדבר.
{{ח:תת|(ב)}} רשאי הרשם על פי בקשה בכתב להתיר מתן ערובה סבירה אחרת להנחת דעתו, במועד ובתנאים שיורה, במקום הערבון כאמור בתקנת משנה (א).

{{ח:סעיף|15|תחולת תקנות קודמות}}
{{ח:ת}} {{ח:חיצוני|תקנות עזרה משפטית בין מדינות#פרק ג סימן 2|הפרק השלישי לתקנות העזרה המשפטית למדינות זרות, תש״ך–1959}}, {{ח:חיצוני|תקנות ביצוע אמנת האג (הפרוצדורה האזרחית)#פרק 3|הפרק השלישי לתקנות ביצוע אמנת האג (הפרוצדורה האזרחית), תשי״ד–1954}}, {{ח:חיצוני|תקנות לביצוע אמנת האג 1954 (סדר הדין האזרחי)#פרק 3|והפרק השלישי לתקנות לביצוע אמנת האג 1954 (סדר הדין האזרחי), תשכ״ט–1968}}, לא יחולו לגבי מדינות האמנה על גביית ראיות וביצוע פעולות משפטיות אחרות שתקנות אלה חלות עליהן.

{{ח:סעיף|16|תחילה}}
{{ח:ת}} תחילתן של תקנות אלה היא ביום שהאמנה תיכנס לתקפה לגבי ישראל בהתאם להודעת שר המשפטים שתפורסם ברשומות.
{{ח:ת}} {{ח:הערה|תחילתן של התקנות ביום 17.9.1979 (י״פ תש״ם,274).}}

{{ח:סעיף|17|השם}}
{{ח:ת}} לתקנות אלה ייקרא ”תקנות לביצוע אמנת האג 1970 (גביית ראיות), תשל״ז–1977“.

{{ח:קטע2|תוספת|תוספת|תיקון: תש״ם}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}

{{ח:סעיף*|||תיקון: תשמ״ב, תשמ״ג, תשמ״ד, תשמ״ח, תשנ״ג, תשנ״ה}}
{{ח:ת}} אוסטרליה, איטליה, ארגנטינה, ארצות הברית של אמריקה, ברבדוס, הרפובליקה הגרמנית הפדרלית, דנמרק, הולנד, ונצואלה, לוכסמבורג, מונקו, מקסיקו, הממלכה המאוחדת של בריטניה הגדולה וצפון אירלנד, נורבגיה, סינגפור, סלובקיה, ספרד, פורטוגל, פינלנד, צ׳כיה, צרפת, קפריסין, שבדיה, שוויץ.

{{ח:חתימות|ח׳ בניסן תשל״ז (27 במרס 1977)}}
* '''חיים י׳ צדוק'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]